LV
C 63/6
Eiropas Savienības Oficiālais Vēstnesis
20.2.2023.
Tiesas (otrā palāta) 2022. gada 22. decembra spriedums (Curtea de Apel Cluj (Rumānija) lūgums sniegt prejudiciālu nolēmumu) – TJ/Inspectoratul General pentru Imigrări (Lieta C-392/21) (1) (Lūgums sniegt prejudiciālu nolēmumu – Sociālā politika – Darba ņēmēju drošības un veselības aizsardzība – Direktīva 90/270/EEK – 9. panta 3. punkts – Darbs ar displeju ierīcēm – Darba ņēmēju acu un redzes aizsardzība – Speciāli koriģējoši līdzekļi – Brilles – Darba ņēmēja veikta iegāde – Darba devēja veiktas izdevumu segšanas kārtība) (2023/C 63/07) Tiesvedības valoda – rumāņu Iesniedzējtiesa Curtea de Apel Cluj
Pamatlietas puses Prasītājs: TJ Atbildētāja: Inspectoratul General pentru Imigrări
Rezolutīvā daļa 1) Padomes Direktīvas 90/270/EEK (1990. gada 29. maijs) par minimālajām prasībām attiecībā uz drošību un veselības aizsardzību darbā ar displeju ierīcēm (piektā atsevišķā direktīva Direktīvas 89/391/EEK 16. panta 1. punkt[a] nozīmē) 9. panta 3. punkts ir jāinterpretē tādējādi, ka “speciālajos koriģējošajos līdzekļos” ir iekļautas koriģējošās brilles, kuru konkrētais mērķis ir tādu redzes grūtību korekcija un novēršana, kas saistītas ar darbu, kurš ietver displeja ierīci.
Turklāt pie šiem “speciālajiem koriģējošajiem līdzekļiem” pieder ne tikai līdzekļi, ko izmanto vienīgi profesionālā kontekstā.
2) Direktīvas 90/270 9. panta 3. un 4. punkts ir jāinterpretē tādējādi, ka šajā tiesību normā paredzētais darba devēja pienākums attiecīgos darba ņēmējus nodrošināt ar speciālu koriģējošu līdzekli var tikt izpildīts vai nu darba devējam tieši nodrošinot darba ņēmēju ar minēto līdzekli, vai arī atlīdzinot viņam radušos nepieciešamos izdevumus, bet nevis izmaksājot darba ņēmējam vispārēju algas piemaksu.
(1)
OV C 391, 27.9.2021.
Tiesas (piektā palāta) 2022. gada 22. decembra spriedums (Tribunale Ordinario di Asti (Itālija) lūgums sniegt prejudiciālu nolēmumu) – WP/Istituto nazionale della previdenza sociale, Repubblica italiana (Lieta C-404/21) (1) (Lūgums sniegt prejudiciālu nolēmumu – Eiropas Centrālās bankas (ECB) personāls – Atbilstoši valsts pensiju sistēmai iegūto pensijas tiesību nodošana ECB pensiju sistēmai – LES 4. panta 3. punkts – Lojālas sadarbības princips – ECB nodarbināšanas kārtība – Civildienesta noteikumu IIIa pielikuma 8. pants – Valsts tiesību normas vai vienošanās starp attiecīgo dalībvalsti un ECB neesamība) (2023/C 63/08) Tiesvedības valoda – itāļu Iesniedzējtiesa Tribunale Ordinario di Asti